GLOBAL ผนึกพันธมิตรกัมพูชาตั้ง 2 บริษัทร่วมทุน
GLOBAL ผนึกพันธมิตรกัมพูชาตั้ง 2 บริษัทร่วมทุน“Global House Cambodia” ดำเนินธุรกิจจำหน่ายวัสดุก่อสร้าง-“Global House Estate” ดำเนินธุรกิจถือครองที่ดิน
12 ม.ค. 2560

บริษัทสยามโกลบอลเฮ้าส์ จำกัด (มหาชน) หรือ GLOBAL ระบุว่า เมื่อวันที่ 12 ม.ค. 60 บริษัทได้ลงนามในสัญญาร่วมทุนกับกลุ่มนักลงทุนท้องถิ่นชาวกัมพูชาซึ่งประกอบธุรกิจหลากหลาย โดยจะจัดตั้งบริษัท Global House Cambodia Co.,Ltd (GBC) เพื่อดำเนินธุรกิจร้านค้าปลีกและธุรกิจที่เกี่ยวข้องกับการจัดจำหน่ายสินค้าวัสดุก่อสร้างและสินค้าที่เกี่ยวกับบ้านในประเทศกัมพูชา ในลักษณะเดียวกับร้าน Global House ในประเทศไทย และจะจัดตั้ง Global House Estate Co.,Ltd. (ESTATE) เพื่อดำเนินธุรกิจเกี่ยวกับการถือครองที่ดินสำหรับการพัฒนาร้าน Global House ในประเทศกัมพูชา